  Анжелика Тихонова корреспондент Ижкарын «Кышкыттэм но ӟечлыко автомобиль сюресъёс» йӧскалык ӵектос улсын Первомай ёросысь Красногеройской но Ленин ёросысь Степной урамъёсысь сюресъёсты тупатъязы. Со сярысь ӵектослэн улосвыл офисэзлэн пресс-службаез ивортӥз. Сюресъёслэсь дасьлыксэс Ижкар администрациысь ӧнерчиос, подрядчикъёс, ГИБДД-ын ужасьёс, мер огазеяськонъёслэн ёзчиоссы эскеризы. Красногеройской урамын быдэсаз (1 иськем 280 метр) сюрес шобретсэ воштӥзы, Коммунаръёслэн, Пушкинской, Красноармейской урамъёсын вожъёсты но выльдӥзы. Тупатъян ужъёс улсын кык сӥен асфальтобетон вӧлдӥзы. Изъянмем бордюр изъёсты воштӥзы, колодчаосты но зор ву кошкон решёткаосты ӝутӥзы, гумыоссэ сузязы. Адямиослы сюрес вамен потыны каньыл мед луоз шуыса, бордюр изъёсты лапеггес каризы. Степной урамын озьы ик кык сӥен асфальтобетон кисьтӥзы. Тупатъян ужъёс быдэс урамын – Областной урамыен Московской урам дорозь – мынӥзы (2 иськем 460 метр). Калыклэн куремезъя, сюресчиос кыремъёсты но ву кошкон гумыосты сузязы. Сюресъёсты эскерись ӧриос лэсьтэм ужъёсты умоен лыдъязы, сюресъёсты уже кутӥзы Удмуртиысь кивалтэтлэн тӧроез Ярослав Семёнов тупатъяно сюресъёсты бырйыку соослэсь мерлыко кулэлыксэс но лыдэ басьто шуыса пусйиз. Красногеройской – Ижкарлэн шор люкетэзлэн огез валтӥсез сюресэз луэ. Отын дышетон но спорт ужъюртъёс интыяськемын, соин ик ветлӥсьёс трос. Али, тупатъян ужъёслы луыса, Удмурт кун университет, 30 номеро лицей, «Динамо» стадион доры шуг-секыттэк вуыны луэ. Степной урамтӥ озьы ик М. Т. Калашников нимо 20 номеро лицее, 10 номеро школае, 43 номеро нылпи садэ мыно Ярослав Семёнов, Удмуртиысь кивалтэтлэн тӧроезКивалтэтлэн тӧроез пусйиз, сюресъёсты тупатъям сяна, нылпиослэн кышкыттэмлыксы сярысь но сюлмаськизы. Кыказ ик урамъёсын дышетскон юртъёслы матын луись сюрес выжон интыосын искусственной лёгъёс лэсьтӥзы, сюрес пусъёс пуктылӥзы. Со сяна, кулэ интыосы тыл юбоос пуктон ласянь ужпумъёсты сэртто-пертчо. Пусъём, 2-тӥ куарусёнлы Ижкарын тупатъяно 23 сюрес люкетъёс пӧлысь 19-сэ вуттӥзы ини. Эшшо куинез уже кутыны дась. Огаз ужъёс азьланьтӥсько на.  Тодэ вайытом, на нуналъёсы Маркин но Пастухов нимо урамъёсысь сюресъёсты уже кутӥзы.   Тегъёс: Авто Ижкар Удмуртия сюресъёс тупатъянужъёс  